Draga učenka/dragi učenec,

pred nami je nekaj ur pouka, ki bodo precej drugačne, kot so tiste v učilnici. Pa ne zgolj zato, ker bo učilnica vaša soba, učitelji in učiteljice pa vam tokrat ne bomo »dihali za ovratnik«, ampak predvsem zato, ker boste pri delu še bolj samostojni.

Naj nam bo to izziv in hkrati dokaz, da zmoremo tudi tako.

**PONEDELJEK, 16.3.2020**

Klikni na povezavo <http://www.prezih.net/index.php>.

Odprla se ti bo spletna stran o slovenskem pisatelju Prežihovem Vorancu. O njem smo nekaj že povedali v sklopu 1. domačega branja, ko ste nekateri brali njegovo zbirko črtic Solzice.

1. Poišči podatke o tem, **kje** in **v kakšnem času** je pisatelj živel. Kaj misliš, kako je bilo s **šolanjem** v času vojne? Kateri **jezik** so po tvojem mnenju govorili doma in v šoli?
2. Razmisli o tem, kaj tebi pomeni tvoj materni jezik? Kako bi se počutil/-a, če bi v šoli zahtevali, da se učna snov posreduje v tebi tujem jeziku?
3. Pomisli, če vedno pozdraviš nekoga, ki ga srečaš na ulici, na avtobusu, v šoli? Zakaj se ljudje med seboj sploh pozdravljamo? Katere pozdrave uporabljaš ti?
4. Uporabi splet in poišči prevode za pozdrav DOBRO JUTRO v čim več svetovnih jezikih. V prevajalniku imaš tudi možnost slišati, kako se tuja beseda/besedna zveza izgovori? Ti je pozdrav v katerem jeziku še posebej zanimiv?

**Razmisli o zgornjih vprašanjih. V zvezek za književnost (umetnostna besedila) zapiši odgovore nanje, naslov pa naj bo kar Prežihov Voranc.**